Den Vest-Sjællandske Avis, 1823-07-05
Man veed nu at den Engelske Regiering ikke har erkiendt det Spanske Regentskab; men blot afgivet sin Tilstaaelse for at den har modtaget Notificationen om dets Jndsættelse. – Jmidlertid er der indtruffet saadanne Begivenheder i Spanien, at det falder den Engelske Regiering stedse vanskeligere at fortsætte sine Forbindelser med de Cortes Regiering; thi følgende Efterretninger meldes fra Sevilla under 15de Juni i Journal des Debats: Siden den 8de havde Sir Villiam ACourt tilbudt sin Mægling, og foreslaaet og lovet at han vilde selv gaae til Madrid og der udvirke gunstige Betingelser; men de Cortes svarede: at de behøvede ikke nogen fremmed Jndblandelse. Den 9de blev der holdet en stor Forsamling i Statsraadet, hvori Prinsen af Anglona erklærede, at man matte underhandle med Frankerige; men dette Forslag blev forkastet af Statsraadet og de Cortes, og nu forlangte Prinsen sin Afskeed. Den 10de forefaldt et meget stormende Møde i de Cortes Forsamling. J Mødet den 11te meldte Ministeren, at de Franske Tropper vare rykkede ind i Cadova (som dog først skeete den 13de) og Galliant foreslog nu en Adresse til Hs. Majestæt Kongen, for at bede ham at bryde op med Regieringen i 24 Timer og begive sig til Cadix. Dette Forslag blev eenstemmigen antaget. Adressen blev overleveret til Kongen; men som formelig vægrede sig derved, da han erklærede; at han vel for sin Person godt kunde taale Ubeqvemmeligheden af denne Reise; men da han fandt, at den var skadelig for sit Folks Vel, saa vilde han ikke reise naar han ikke blev tvungen dertil med Magt. Da dette Svar blev overbragt til de Cortes saa besteeg Galianopaa nye Talestolen og foreslog: 1) Kongens Afsættelse. 2) Jndsættelsen af et Regentskab fordi Hs. Majestæt Kongen var bleven moralsk uskikket til at regiere. (J en anden Skrivelse hedder det, at de Cortes skulle have erklæret, at Kongen befandt sig i en Afsindighedstilstand, ogsaa dette Forslag blev eenstemmigen antaget og nu blev der udnævnt et Regentskab af 3 Medlemmer Valdes som Præsident, Ciscar og Vigo. Men nu erklærede den Engelske Gesand, at han var accrediteret til Kongen og ikke hos Regentskabet og at han derfor ikke kunde følge Regieringen til Cadix. Paa denne Yttring svarede de Cortes, for at bevæge Ministeren til at reise med, at Kongen var blot frataget sin Regieringsmagt paa Reisen; men saasnart han kom til Cadix skulde han faae den igien. (Det skal virkelig ogsaa være skeet, den 14de Juni ankom Kongen til Cadix og den 15de blev han indsat igien i alle sine constitutionelle Rettigheder) men Sir Villiam ACourt lod sig ikke bevæge dertil; men erklærede at han vilde i Sevilla oppebie nye befalinger fra sit Hof. (Dette har han ogsaa gjort og den Engelske Gesandtskabs Sekretair i Spanien Hr. Hart, som forlod Sevilla den 13de Juni, passerede igiennem Madrid den 15de Juni og igiennem Paris den 24de med den største Hastighed til London. Alle andre diplomatiske Agenter, som opholdt sig i Sevilla ere ligeledes forblevne der undtagen den Sachsiske Minister, som ikke vil forlade den unge Dronning. Kongen skal være bleven overfuset med Forhaanelser. (J et hemmeligt Møde, som de Cortes have holdet og som Kongen bivaanede, har man under Fornærmelser forelæst ham billetter, som han har skrevet til sine Slægtninge og Venner for at beklage sig over de Forfølgelser hvorfor han er udsat). Folket i Sevilla bliver holdet i Tømme af Militairen.